EuroSkills-kilpailu

EuroSkills-kilpailu (eng. EuroSkills Competition), eli ammattitaidon euroopanmestaruuskilpailu, on joka toinen vuosi järjestettävä nuorten kansainvälinen ammattitaitokilpailu. Kilpailussa ratkotaan euroopanmestaruudet noin 40 lajissa, jotka edustavat ammatillisen koulutuksen aloja. Lajit pohjautuvat esimerkiksi tekniikan, teollisuuden ja palveluteollisuuden ammatteihin.

Tapahtuma järjestetään parillisina vuosina jossakin Euroopan maassa. Kilpailun taustaorganisaatio on WorldSkills Europe. 

EuroSkills-kilpailu järjestettiin ensimmäisen kerran vuonna 2008 Rotterdamissa, Alankomaissa. Suomesta on lähetetty kilpailuun joukkue ensimmäisestä EuroSkills-kilpailusta lähtien. Kilpailijat Suomen viralliseen ammattitaitomaajoukkueeseen valitaan karsintojen kautta. Suomessa ammattitaitokilpailutoiminnasta vastaa Skills Finland ry.

EuroSkills-kilpailun kanssa vuorovuosin järjestetään vastaava maailmanmestaruuskilpailu, WorldSkills.

 Aikaisemmat kilpailut 
1.2008Rotterdam, Alankomaat2.2010Lissabon, Portugali3.2012Spa-Francorchamps, Belgia4.2014Lille, Ranska5.2016Göteborg, Ruotsi6.2018Budapest, Unkari7.2021Graz, Itävalta

 Tulevat kilpailut 
8.2023Gdansk, Puola9.2025Herning, Tanska

 Lähteet 

 Aiheesta muualla 

 WorldSkills International - virallinen sivusto
 WorldSkillsEurope - virallinen sivusto

Luokka:Työ
Luokka:Kansainväliset kilpailut